મુંબઈઃ માયાનગરી મુંબઈની એક હાઈ ફાઈ સોસાયટીમાં નશામાં ચકચૂર મોડલે એ હદે હંગામો મચાવ્યો હતો સોસાયટીમાં રહેતા લોકોએ પોલીસ બોલાવવી પડી હતી. મોડલ અને કંટેન્ટ રાઈટર તરીકે કામ કતી છોકરીએ નશામાં ચૂર થઈ હંગામો મચાવ્યો અને કોઈ એની વાત ન માનતાં તેણે ગુસ્સામાં પોતાના કપડાં જ કાઢી નાખ્યાં. એટલું જ નહિ, બીજે દિવસે તેણે સોશિયલ મીડિયા દ્વારા પોલીસ પર #MeToo કેમ્પેઈન અંતર્ગત આરોપ લગાવ્યા. આ સમગ્ર મામલાનો વીડિયો બનાવીને કોઈ શખ્સે વાયરલ કરી દીધો છે.